Հենց այս համատեքստում են հնչում Ադրբեջանի պաշտպանության ու ռազմական արդյունաբերության նախարարների հայտարարություններն առ այն, որ պաշտոնական Բաքուն նախատեսում է իր զինանոցը համալրել փոքր հեռահարության բալիստիկ հրթիռների արտադրության տեխնոլոգիաներով: «Մենք բանակցում ենք աշխարհի առաջատար ընկերությունների հետ` Ադրբեջանում 280 կմ հեռահարության բալիստիկ հրթիռների արտադրության տեխնոլոգիաներ կիրառելու շուրջ»,- ասել է Ադրբեջանի ռազմարդյունաբերության նախարար Յավեր Ջամալովը: Հենց այդ 280 կմ շառավիղով ցանկացած թիրախ մեծ ճշգրտությամբ կարող են խոցել Հայաստան առաքված եւ հայկական զինված ուժերում այժմ մարտական հերթապահություն իրականացնող «Իսկանդեր» օպերատիվ-մարտավարական հրթիռային համակարգերը: